1. Liisu KALSBERT /Tõnupere Jaani tütar Liisu, Tönnoperre Jaan T. Liso, Liso Kalsbert, Liso Karslbert/, isa Jaan - vt. nr. 2, ema Mari - vt. nr. 3, sündis umbes 1833 Kirna mõisapiirkonnas /Kirna/. 1834. a. revisjonis ajaks oli isa läinud peremeheks Kehra tallu Kohatu mõisapiirkonda /Kohhat/. 1835. a. sai pere perekonnanimeks KALSBERT. 1850. a. revisjoni järgi elasid samas, kuid nähtavasti tuleb Kirna ja Kohatu mõisate tolle aja revisjonide puhul arvesse võtta fiktiivse elukoha nähtust. Kirikumeetrikate järgi oli isa Jaan läinud hiljemalt 1838. aastaks elama Mõnuste külla Tõnupere tallu ning vahetanud ka kogudust - edaspidi oli pere Nissi koguduse liikmeskonnas. Liisu leeritati Nissis 02.12.1851. Suri 69-aastaselt 01.04.1902 kell 2 päeval Mõisamaa vallas Märjamaa kihelkonnas ja maeti 07.04.1902. Surmapõhjus - tundmatu haigus.